ОТЧЕТ ЗА ДЕЙНОСТТА НА

НЧ”ПРОБУДА 1928” С.КОНСТАНТИНОВО,

общ.СИМЕОНОВГРАД,обл.ХАСКОВО ЗА 2021г.

Народните читалища са единствените културни институции в малките населени места. С дейността си нашето читалище се стреми да разнообрази културния живот в селото и да поддържа живи народните местни традиции. Изминалата 2021 година беше белязана като година на Ковид-19 пандемия.Тази трудна година се отрази неблагобриятно върху дейността на читалището. В извънаредна обстановка се проведоха по-малко от заплануваните мероприятия, но независимо от това при спазване на всички изисквания и в намален състав все пак проведохме няколко празника.

І.Културни мероприятия

През изминалата 2021 година мероприятията бяха насочени към прояви с местно значение с цел разнообразяване живота в селото.

* През м.януари – отпразнувахме Бабинден-с весело настроение протече мероприятието за Бабинден, пресъздадохме една традиция с пожелания за здраве и дълголитие на всички баби.
* На 1-ви март „Баба Марта бързала мартеници вързала”- Баба Марта завърза мартенички на малки и големи от селото ни.Спази се традицията да се завързат бели и червени конци за здраве и дълголитие.
* 3-ти март Национален празник на България-всяка година е повод да изразим своята почит към хилядите герои отдали живота си за свободата на България. С жените от клуба поднесохме цветя и отдадохме почит пред паметника на загиналите от селото във войните на България.
* Осми март Международния ден на жената-направихме изложба с ръчно изработени от жените плетива през годината, тържество с поздравления и кратка програма.
* 22-ри март- посрещнахме Първа пролет с излет извън селото
* За големия християнски празник Великден взехме участие в ежегодната изложба организирана от Община Симеоновград”Шарен,шарен Великден”, а в клуба организирахме изложба”Най-шарено яйце” и „Най - вкусни ръчно приготвени курабии”.
* За Деня на българската писменост и култура-24-ти май в читалнята бе подредена витрина „Създатели на буквите”.
* 1-ви октомври Международен ден на възрастните-както всяка година го отпразнувахме с тържество в клуба.

През лятото и на открито продължихме традицията всяка сряда с жените от клуба да се събираме и да си организираме различни мероприятия като: празнуване на рождени и именни дни и други празници свързани с местните традиции.

Така с местни сили и колкото ни позволяват възможностите се постарахме да организираме и провеждаме различни мероприятия от културния календар на читалището.

ІІ.Библиотечна дейност

1.Уреждане и поддържане на библиотеката.

Библиотеката ни е в добро състояние, добре подредена и достъпна за читателите.

2.Библиотеката ни разполага с 4100 библиотечни еденици, предоставени на свободен достъп за читателите.

3.През 2021година са регистрирани 35 читатели.

4.Библиотеката разполага с история на селото създадена по спомени на хората от селото, също и с история около създаването на читалището и дневник на училището, които са достъпни за читателите.

5.Библиотеката извършва безвъзмезни, административни, информационни,консултански и технически услуги на населението:като писане на молби, декларации и други,

също така подпомагане на възрастни хора.

ІІІ.Организационна дейност

Читалището организира своята дейност, като спазва основните принципи в закона, устава на читалището.

През 2021 година членовете на читалищетао са 51,които редовно плащат членския си внос и се включват в работата на читалището.

С П И С Ъ К

на членовете на настоятелството при

НЧ”Пробуда 1928” с.Константиново

1.Димитър Митев Дончев

2.Валинка Гочева Димитрова

3.Генчо Жеков Генев

С П И С Ъ К

на членовете на проверителната камисия

при НЧ”Пробуда 1928”с.Константиново

1.Гошо Кирилов Гочев

2.Желязка Господинова Пенева

3.Петър Тонев Петров